OzLabs/hebrew-wiki-articles huggingface dataset:
הגנת ינוקא

הגנת ינוקא (ינוקא הוא ילד קטן בארמית) הוא מונח משפטי-כלכלי בדיני ההגבלים העסקיים המייצג גישה לפיה יש להעניק הגנה מיוחדת לשחקן חדש שנכנס לזירה בענף כלכלי מוסדר שמתנהלת בו תחרות של מעט גופים. לפי גישה זו זכאי השחקן החדש עם כניסתו בתחילת דרכו להגנה מיוחדת בעיקר להקלה בדרישות הרגולטוריות מפני כוחם של השחקנים המבוססים הדומיננטיים בשוק. המתחרה החדש זכאי להגנה זו, לרוב למשך זמן מוגבל למספר שנים, או לחלופין עד שיגיע למספר מסוים של לקוחות ועד שיצבור כוח שוק שיאפשר לו להתמודד עם יריביו הוותיקים כשווה בן שווים בתנאים של תחרות חופשית.

דוגמה להגנת ינוקא ניתן לראות בהחלטת משרד התקשורת להעניק בשנת 2003 לחב' התקשורת הוט רישיון להעניק שירותי טלפוניה נייחת ובמקביל להשית על חברת בזק הגבלות ופיקוח על המחירים ובהם איסור על מתן הנחות ללקוחות, כל זאת כדי לעודד את כניסתה של הוט כשחקן דומיננטי בשוק<ref></ref>.

ההיגיון של גישה זו הוא השאיפה לאפשר תנאים נוחים יותר לכניסתם של שחקנים חדשים וזאת כדי ליצור תחרות בת קיימא עם כניסתם, ומהווה מעין אפליה מתקנת הניתנת לשחקן החדש. מאידך, יש המבקרים גישה זו וטוענים כי השימוש בה אינו אפקטיבי ברוב המקרים, ומאידך הוא כרוך בעלויות משקיות.

בית המשפט העליון בישראל הכיר גם הוא בתקפותה של גישת הגנת הינוקא ואישר בשנת 1999 (בג"ץ 7852/98 - ערוצי זהב ושות' ו-2 אח' נ' שרת התקשורת) את ההגבלות שהטילה שרת התקשורת לימור לבנת על חברות הכבלים והמועצה לשידורי כבלים ושידורי לוויין על האפשרות לשדר חלון מקבצים (טירינג).

== ראו גם ==
* רגולציה
* רשות התחרות
* שיתוף פעולה של מתחרים

== קישורים חיצוניים ==
* [https://lawjournal.huji.ac.il/sites/default/files/2018-03/הגנת%20ינוקא%20-%20שגיא.pdf הגנת הינוקא המגבילה את יכולת התחרות של יצרנים דומיננטיים – האם לעולל הזה פיללנו?], גיא שגיא משפטים כרך מ"ב
* [https://digitalcommons.law.yale.edu/cgi/viewcontent.cgi?article=4631&context=ylj Why Above-Cost Price Cuts To Drive Out Entrants Are Not Predatory-and the Implications for Defining Costs and Market Power], Einer Elhauge

== הערות שוליים ==

קטגוריה:קפיטליזם
קטגוריה:הגבלים עסקיים
קורנליוס קול

קורנליוס קול (Cornelius Cole; 17 בספטמבר 1822 - 3 בנובמבר 1924) היה עורך דין ופוליטיקאי אמריקאי, שכיהן בבית הנבחרים ובסנאט של ארצות הברית. הוא הגיע לגיל המבוגר ביותר מבין הסנאטורים לשעבר של ארצות הברית.

==ביוגרפיה==
קורנליוס קול נולד בעיירה לודי (Lodi) שבמדינת ניו יורק. הוא למד משפטים באוניברסיטת וסליין (Wesleyan) שבקונטיקט וב-1848 התקבל כחבר בלשכת עורכי הדין של מדינת ניו יורק. ב-1849 העתיק את מקום מגוריו לקליפורניה ולאחר תקופת עבודה קצרה ככורה זהב עסק בעריכת דין שם, תחילה בסן פרנסיסקו ולאחר מכן בסקרמנטו.

ב-1856 ייסד קול את הסניף הקליפורני של המפלגה הרפובליקנית ושימש כמזכירו. באותה שנה ייסד את העיתון קצר הימים דיילי קליפורניה טיימס (Daily California Times). הוא התמודד מטעם מפלגתו בבחירות לתפקיד פקיד בית המשפט בסקרמנטו, אך לא נבחר. ב-1858 נבחר לתפקיד פרקליט מחוז סקרמנטו. ב-1862 עבר לגור בעיר סנטה קרוז שבמפרץ מונטריי.

בנובמבר 1862 נבחר קול לכהן בבית הנבחרים של ארצות הברית. הוא כיהן בו במשך תקופת כהונה אחת, מ-1863 ועד 1865. במהלך מלחמת האזרחים הוסמך לקצין בצבא האיחוד. בהמשך נבחר לכהן כסנאטור מטעם קליפורניה, גם כן לתקופת כהונה אחת (1867-1873) ושימש כיושב ראש ועדת ההקצבות של הסנאט. לאחר מכן שב לעבודתו כעורך דין בסן פרנסיסקו ואחר כך בלוס אנג'לס.

בשנת 1880, עם פרישתו מעריכת דין, עבר קול לגור בנחלה באזור לוס אנג'לס, באתר המוכר כיום כהוליווד. ב-1908 פרסם את האוטוביוגרפיה שלו.

קול היה נשוי לאוליב קולגרוב (Olive Colegrove), שנפטרה בשנת 1918 בגיל 85. נולדו להם חמישה ילדים. אחיו ג'ורג' שירת בצבא האיחוד במהלך מלחמת האזרחים והגיע לדרגת מייג'ור גנרל.

קול מת בקליפורניה ב-3 בנובמבר 1924, בגיל 102 שנים ו-47 ימים.

מספר רחובות באזור מגוריו לשעבר של קול בהוליווד קרויים על שמו ושמות בני משפחתו. גם היישוב קולוויל שבמזרח קליפורניה נקרא על שמו.

==קישורים חיצוניים==

* [https://bioguideretro.congress.gov/Home/MemberDetails?memIndex=C000607 קורנליוס קול], במדריך הביוגרפי של הקונגרס
* [https://www.findagrave.com/memorial/7899 קורנליוס קול], באתר Find a Grave
* 
* 

קטגוריה:חברי הסנאט של ארצות הברית מקליפורניה
קטגוריה:חברי בית הנבחרים של ארצות הברית מקליפורניה
קטגוריה:עורכי דין אמריקאים במאה ה-19
קטגוריה:סנאטורים חברי המפלגה הרפובליקנית
קטגוריה:בוגרי אוניברסיטת וסליאן
קטגוריה:אמריקאים שהגיעו לגיל מאה
קטגוריה:אמריקאים שנולדו ב-1822
קטגוריה:אמריקאים שנפטרו ב-1924
מנסור (מתאבק)

מנסור אל-שייאיל (בערבית: منصور الشهيل; נולד ב-25 באוקטובר 1995) הידוע יותר בשם הבמה שלו, מנסור הוא מתאבק סעודי, המופיע בארגון ההיאבקות WWE, בתוכנית סמאקדאון. הוא המתאבק הסעודי הראשון שהוחתם ב-WWE.

==קריירת היאבקות מקצועית==
===ארגונים עצמאיים (2015–2018)===

אל-שייאיל החל להתאמן תחת הדרכתם של האחים סטונר ודורי פאנק ג'וניור בשנת 2015. בתחילת הקריירה שלו, הוא הופיע תחת שמות הבמה מני פברינו וביג מאני מני במספר ארגוני היאבקות עצמאיים כמו Hoodslam, All Pro Wrestling ועוד. במהלך תקופה זו, הוא זכה פעם אחת באליפות הראשית של ארגון ההיאבקות EBPW, שעליה נאלץ לוותר לפני שהוחתם ב-WWE.

===WWE (2018–היום)===

אל-שייאיל היה אחד משמונה אנשים אשר השתתפו במבחני הקבלה של ה-WWE אשר התקיימו בג'דה, ערב הסעודית לפני אירוע הרויאל ראמבל הגדול ביותר, שהיה אירוע השלם וצפה הראשון של ה-WWE בערב הסעודית. יתרה מכך, הוצע לו להמשיך לקבל אימונים נוספים במתחם ה-WWE Performance Center באורלנדו, פלורידה. במהלך האירוע בערב הסעודית, הוא היה שותף לקטע שבו היה מעורב בעימות פיזי עם שון דבארי וארייה דבארי.

אל-שייאיל הופיע לראשונה תחת שמו האמיתי ב-6 בספטמבר 2018 במהלך מופע של NXT, כשהפסיד ללוק מנזיס. את קרב הבכורה הטלוויזיוני שלו ערך ב-6 בפברואר 2019 בפרק של התוכנית NXT, כשנחל הפסד לג'קסון רייקר.

באירוע סופר שואודאון, שנערך ב-7 ביוני, מנסור ניצח בקרב באטל רויאל בן 51 משתתפים לאחר שהדיח אחרון את אליאס. הופעתו הטלוויזיונית הבאה שלו הייתה ב-1 במאי בפרק של התוכנית NXT UK, בהפסד לטראוויס בנקס.

באירוע היהלום שבכתר, שנערך ב-31 באוקטובר, הוא גבר על סזארו. ב-8 בנובמבר, הוא ערך את קרב הבכורה שלו בתוכנית 205 לייב, ובו הוא ניצח את דה בריאן קנדריק. באירוע סופר שואודאון, שנערך ב-27 בפברואר 2020, מנסור יצא עם ידו על העליונה כאשר הוא ניצח את דולף זיגלר.

ב-5 ביולי בפרק של התוכנית Raw, מנסור הפסיד למוסטפא עלי. שלושה שבועות לאחר מכן בתוכנית, השניים חברו זה לזה, כשביחד הם גברו על מייס וטי-באר. לעומת זאת, הם הפסידו לאותם יריבים שבוע לאחר מכן בתוכנית. ב-16 באוגוסט בפרק של התוכנית Raw, מנסור השיג ניצחון בקרב יחידים על מייס. ב-20 בספטמבר בפרק של התוכנית Raw, מנסור ומוסטפא עלי הפסידו לאנג'ל גרזה והומברטו קאריו. ב-18 באוקטובר בפרק של התוכנית Raw, מנסור ניצח את סדריק אלכסנדר. באירוע היהלום שבכתר, שנערך ב-21 באוקטובר, מנסור השיג ניצחון על פני מוסטפא עלי. מנסור השיג ניצחון נוסף על פני עלי גם בלילה שלאחר מכן בפרק העוקב של התוכנית סמאקדאון. ב-5 בנובמבר בפרק של התוכנית סמאקדאון, מנסור וסזארו הפסידו לאנג'ל גרזה והומברטו קאריו.

==אליפויות והישגים==
* הישגים בארגון ההיאבקות East Bay Pro Wrestling - EBPW
** אליפות EBPW (פעם אחת)
* הישגים בארגון ההיאבקות World Wrestling Entertainment - WWE
** קרב באטל רויאל 51 משתתפים

==קישורים חיצוניים==

==הערות שוליים==

קטגוריה:מתאבקים מקצוענים
קטגוריה:מתאבקי ה-WWE
קטגוריה:מתאבקי ה-NXT
קטגוריה:ילידי 1995
רצח ברת'ה שיפאן

בחקירת הרצח, הבלש פרייזר משלים את הצהרתה של מרי שיפאן. חוקר מקרי המוות נראה עייף. שעה: 7 בערב
הרצח של ג'והאן אליזבת "ברת'ה" שיפאן (Bertha Schippan; ינואר 1888 – 1 בינואר 1902) הוא רצח אוסטרלי לא מפוענח<ref></ref>. הקורבן, הילדה הצעירה ביותר במשפחה גדולה של וונדים, התגוררה בעיירה טוויטה (Towitta) בדרום אוסטרליה, השוכנת כ- מערבית לסדאן. היא נרצחה בליל ה-1 בינואר 1902, בגיל 13.<ref></ref> אחותה בת ה-24, מריה "מרי" אוגוסט (10 בספטמבר 1877 – 4 ביולי 1919), הועמדה לדין בגין הפשע, אך לבסוף זוכתה. למרות תיאוריות שונות, התיק נותר בלתי פתור וממשיך למשוך תשומת לב תקשורתית.<ref></ref><ref></ref>

== נסיבות הפשע ==
הוריהם של ברת'ה ומרי, מאת'ס (Matthes) וג'והאן (Johanne), עזבו באותו יום לבקר קרובי משפחה בעיירה עמק עדן. שלושה אחים נוספים עבדו בחוות אחרות, ושני אחיהם הקטנים (וילהלם והיינריך) של האחיות החליטו לישון באסם סמוך באותו לילה והשאירו את ברת'ה ומרי לבדם בבית. לדברי מרי, היא לכאורה התעוררה בשעה 22:00 כדי למצוא גבר מזוקן רוכן מעל לחזה.<ref name="inquest"> </ref> לאחר שחמקה ממנו, היא ברחה מהבית כדי להעיר את אחיה, והשאירה את אחותה ברת'ה מאחור. אחיה הודיעו לבסוף לקבוצה המקומית, אך ברת'ה נמצאה למחרת לאחר שנרצחה באלימות, בדקירות ונחתכה כ-40 פעמים.<ref></ref>

== חקירה ומשפט ==
העלמה מרי אוגוסט שיפאן, שהואשמה ברצח אחותה ברת'ה
זמן קצר לאחר מכן נפתחה החקירה בראשות חוקר מקרי המוות המקומי, ד"ר רמזי סמית',<ref></ref><ref>[https://trove.nla.gov.au/newspaper/article/4989341 Bertha Schippan's Head Never in Dr. Smith's Possession, The Advertiser, (Monday, 24 August 1903), p.4.]</ref> כאשר החשד נפל במהרה על מרי. בהתחשב בחוסר ראיות מוצדקות, היא הייתה מחויבת לעמוד לדין באדלייד.<ref></ref>

במשפט שנערך בפני השופט הראשי סר סמואל וויי (Samuel Way), שהחל במרץ 1902, יוצגה מרי על ידי סר ג'וסיה סיימון (Josiah Symon) שנשכר על ידי בני המשפחה ונודע כאחד המשפטנים הטובים<ref></ref> ודיווחו על רבות בעיתונים.<ref></ref> מרי, שהוחזקה בהארכת מעצר בכלא Adelaide Gaol באדלייד,<ref></ref> זוכתה סופית, מכיוון שהיו רק ראיות נסיבתיות לאשמתה.<ref></ref>

אופי המקרה, והיעדר הרשעה, הביאו להשערות תקשורתיות כי אביה של מרי עצמה, שהייתה לו היסטוריה של אלימות, או החבר שלה, גוסטב ניצקי (Gustav Nitschke) בן ה-21,<ref></ref><ref></ref> יכול היה להיות אחראי.<ref></ref> בעוד שלשניהם היו מניעים אפשריים למנוע מברת'ה לחשוף ראיות מפלילות, לניצקי היה אליבי שהוא היה באדלייד, והיה זה לא סביר כי מאת'ס יכול היה לרכב לזירת הפשע ובחזרה בחושך, מאחר שנסע בערב לעמק עדן.

לאחר הפרשה הפכה מארי אישה בודדה וערירית ומתה לבסוף משחפת בגיל 41.

בשנת 1984 יצא לאקרנים הסרט "תעלומת שיפאן", אודות הרצח.

==לקריאה נוספת==
* 
* 
* 

== קישורים חיצוניים ==

* [https://www.youtube.com/watch?v=excMH_e15b8 תעלומת Towitta - מרי וברת'ה שיפאן] - YouTube
* [https://www.youtube.com/watch?v=m4S9Y4zTsxM אוסטרליה הפראית: רצח טוויטה הלא פתור] ABC חדשות - יוטיוב
* [https://www.southaustralianhistory.com.au/noonlady.htm גבירת חצות של טוויטה] - סקירה
* 

== הערות שוליים ==

קטגוריה:רצח באוסטרליה
קטגוריה:פשעים לא מפוענחים
קטגוריה:רצח ילדים
קטגוריה:1902
יום המודעות לפיתוח העולמי

יום המודעות לפיתוח העולמי (באנגלית: World Development Information Day) הוא מועד בינלאומי שנקבע על ידי ארגון האומות המאוחדות, המצוין מדי שנה ב-24 באוקטובר. ההחלטה על קביעת המועד התקבלה על ידי העצרת הכללית של האומות המאוחדות ב-19 בדצמבר 1972.<ref name=":0"></ref> לפי האספה, מטרת היום היא להפנות את תשומת הלב של דעת הקהל העולמית בכל שנה לבעיות פיתוח שונות וליצירת שיתוף פעולה בינלאומי על מנת לפתור אותן. בשנים האחרונות הועלו מסרים רבים בנוגע ליכולתן של טכנולוגיות שונות כגון אינטרנט וטלפונים סלולריים לחזק את שיתוף הפעולה הבינלאומי ולפתור בעיות פיתוח שונות ברחבי העולם. אולם, מכיוון שבמדינות פחות מפותחות הגישה לטכנולוגיה ולגלישה בפס רחב מוגבלת, קיים חשש להגדלת פערים בין מדינות מפותחות ומדינות לא מפותחות מבחינת בריאות, חינוך, רווחה וממשל.<ref name=":0" />

== ראו גם ==
* מדד הפיתוח האנושי
* התוכנית לשיתוף פעולה מדעי וטכנולוגי באירופה (COST)

== הערות שוליים ==

קטגוריה:אירועים בחודש אוקטובר
קטגוריה:מועדי האומות המאוחדות
קטגוריה:ימי מודעות
קיוסטרו דל ברמנטה

קיוסטרו דל ברמנטה (באיטלקית: Chiostro del Bramante; במשמעות: "קלויסטר של ברמנטה") הוא מבנה היסטורי סמוך לפיאצה נאבונה ברומא מתקופת הרנסאנס האיטלקי, המשמש כיום גם כמוזיאון.

הקלויסטר, אותו תכנן אדריכל הרנסאנס הנודע דונטו ברמנטה, בהזמנת הקרדינל אוליביירו קראפה, הושלם בשנת 1504 ונחשב בעיני רבים כאחת מיצירות המופת האדריכליות של הרנסאנס האיטלקי. זהו למעשה המבנה הראשון שהשלים ברמנטה בעיר רומא ועל שמו קרוי הקלויסטר.<ref name=":0"></ref>

קלויסטר זה הוא חלק מהמתחם המונומנטלי של כנסיית סנטה מריה דלה פאצ'ה, שנבנתה בסוף המאה ה-15 על ידי האפיפיור סיקסטוס הרביעי (החזית עוצבה על ידי פייטרו דה קורטונה באמצע המאה ה-17).<ref name=":0" />

בשנת 1997, לאחר עבודות שיפוץ ושחזור מרובות של המבנה בן שלוש הקומות, הפך קיוסטרו דל ברמנטה למתחם רב-שימושי, המנוהל על ידי חברת DART בשיתוף עיריית רומא והמועצה האזורית לאציו, וכיום מוקדש לאירועי תרבות, תערוכות, ישיבות, הופעות, ופעילויות חינוכיות, המתקיימים בחדרים המקיפים את הקלויסטר בקומת הקרקע ובקומה הראשונה.<ref name=":0" />

== קישורים חיצוניים ==

* 

== הערות שוליים ==

קטגוריה:רומא: מבנים
קטגוריה:רומא: מוזיאונים לאמנות
יום תרומת הדם הבין-לאומי

חגיגות יום תרומת הדם העולמי ב[[פורט הרקורט, ניגריה, 2014]]
חגיגות יום תרומת הדם העולמי ב-[[2016 בזאגרב, קרואטיה, במשחק שח סימולטני של רב-אמן נגד תורמי הדם]]
יום תרומת הדם הבין־לאומי (באנגלית: World Blood Donor Day) הוא מועד בין־לאומי של האומות המאוחדות וארגון הבריאות העולמי המצוין מדי שנה ב-14 ביוני. ציון המועד החל בשנת 2004, ומטרתו היא העלאת מודעות לצורך בתרומת דם ברחבי העולם והכרת תודה לתורמי הדם. המועד נקבע ל-14 ביוני, יום הולדתו של הרופא והביולוג, זוכה פרס נובל קרל לנדשטיינר אשר ידוע בשל סיווג הדם.

במדינות רבות אין אספקה מספקת של דם בטוח, ושירותי הדם עומדים בפני האתגר להנגיש מספיק דם, תוך הקפדה על איכותו ובטיחותו. בשנת 2014, 73 מדינות עדיין תלויות במידה רבה בתורמים בתשלום. כתוצאה מכך, ארגון הבריאות העולמי ראה חשיבות בהעלאת המודעת לצורך בתרומות הדם.

== ראו גם ==
* יום הבריאות הבין־לאומי
* יום ללא עישון

==קישורים חיצוניים==

* 

קטגוריה:אירועים בחודש יוני
קטגוריה:ימי מודעות לבריאות
קטגוריה:מועדי האומות המאוחדות
קטגוריה:תרומת דם
רוטב רוסי

רוטב רוסי הוא רוטב לסלט הרוטב מורכב ממיונז, קטשופ ושאר מרכיבים. הרוטב הוא אחד המרכיבים המרכזיים בכריך רובן.

הרוטב הרוסי דומה לרוטב אלף האיים ולרוטב צרפתי.

== היסטוריה ==
הרוטב הרוסי מוזכר כבר בשנת 1900 במקורות אמריקאים.<ref>Frederick, Maryland News March 24, 1900 5/3, quoted in the Oxford English Dictionary, Third Edition, March 2011 [http://www.oed.com/view/Entry/169094#eid24537919 s.v.]</ref> הרוטב גם מתועד בספר קייטרינג משנת 1910 בתור חלופה לוויניגרט ולרוטב עגבניות.<ref>Charles Fellows, The Menu Maker, The Hotel Monthly Press, 1910, p. 114</ref>

== הכנת הרוטב ==
בדרך כלל הרוטב הוא בטעם פיקנטי, הוא עשוי כיום באופן מתערובת של מיונז וקטשופ המשולבים במרכיבים נוספים כמו חזרת, פימנטוס, עירית, חרדל ותבלינים.<ref></ref><ref></ref><ref></ref>

== שימושים ==
מלבד השימוש כרוטב לסלט, רוטב רוסי משמש גם כממרח לכריכי ראובן.

== הערות שוליים ==

קטגוריה:ממרחים
קטגוריה:המטבח האמריקאי
קטגוריה:רטבים
הגלריה העירונית לאמנות מודרנית, רומא

הגלריה העירונית לאמנות מודרנית ועכשווית (באיטלקית: Galleria Comunale d'Arte Moderna) היא מוזיאון לאמנות מודרנית ברומא.

== היסטוריה ==
בשנת 1883 רכשה עיריית רומא 40 צבעי מים, עבור הצייר האיטלקי אתורה רוזלר פרנץ, וכמה יצירות היסטוריות וגנריות בתערוכה עולמית. בעשורים שלאחר מכן, מאז רכשה העירייה יצירות אחרות למטרות שונות, החל להתפתח הרעיון לבנות גלריה עירונית לאמנות מודרנית ועכשווית.<ref name=":0"></ref>

בשנת 1925, כאשר האוסף מנה כמאתיים יצירות המורכבות מציורים, פסלים ועבודות גרפיקה, הוא הוצג לקהל בארמון קפרלי בגבעת הקפיטולין ונקרא בשם Galleriad'Arte Moderna (גלריה לאמנות מודרנית). האוסף המשיך לגדול ובשנת 1931 נחתם הסכם חדש, שכלל מספר תרומות ובעיקר 70 עבודות שרכשה העירייה.<ref name=":0" />

בשנת 1938 נסגרה הגלריה באופן זמני למרות שהעירייה המשיכה ברכישותיה.<ref name=":0" />

בשנת 1963 היא נפתחה מחדש בארמון התערוכות שהיה פתוח לקהל עד 1972, עת נסגרה שוב, לאור הצורך בשיקום הארמון, והעבודות הוצבו במחסני ארמון בראשי ובכמה חדרים ששייכים לעירייה. כשליש מהעבודות שימשו לקישוט משרדים. בהמתנה למשכנם הסופי, חלק מהאוספים הועברו למנזר העתיק של הכרמלים היחפים של סנט ג'וזף ברחוב Capo le Case, שם הם שוב מוצגים לקהל מאז 1995.<ref name=":0" />

בינתיים בשנת 1999 נחנך האתר החדש והשני של הגלריה בבניין הקודם של Peroni.<ref name=":0" />

לאחר תקופת סגירה בעקבות עבודות שיפוץ, המוזיאון נפתח מחדש בנובמבר 2011.<ref name=":0" />

== אוספים ==
האוסף כולל יצירות המייצגות את המשמעותיות ביותר רגעים של אמנות איטלקית מסוף המאה ה-19 ועד מלחמת העולם השנייה. עדכון המלאי של כל האוסף שנערך בין השנים 1991 ל-1994 העריך למעלה מ-4,000 יצירות. בין האמנים המציגים נמנים ג'ורג'ו דה קיריקו, ג'ורג'ו מורנדי ואחרים.
תערוכת פסלים בגלריה העירונית לאמנות מודרנית

== קישורים חיצוניים ==

* 

== הערות שוליים ==

קטגוריה:רומא: מוזיאונים לאמנות
קטגוריה:רומא: מוזיאונים
מלון בוורלי וילשייר

מלון בוורלי וילשייר (באנגלית: Beverly Wilshire Hotel) הוא מלון היסטורי ויוקרתי השוכן בבוורלי הילס שבקליפורניה. הוא נפתח ב-1928. החל משנת 1992 המלון הוא חלק מרשת ארבע העונות. הוא שוכן בשדרות וילשייר מול הקצה הדרומי של הקטע המסחרי של רודיאו דרייב.

==היסטוריה==
השטח התחום בין שדרות וילשייר בצפון, דרך לאסקי במערב, שדרות אולימפיק בדרום וסאות' בוורלי דרייב במזרח שימש בשנים 1920 עד 1924 מסלול מרוץ מכוניות מפורסם ופופולרי בשם Beverly Hills Speedway (וקודם לכן היה שדה שעועית). עליית שווי הקרקעות באזור הביאה לכך שהאדמה הייתה שווה יותר מהמסלול ובעליו מכרו אותו ליזם הנדל"ן וולטר ג'ורג' מקארתי (1882 – 1956) לשם פיתוח עירוני. מקארתי יזם, בין היתר, את הקמתו של מלון דירות בצורת האות E בשם Beverly Wilshire Apartment Hotel. המבנה שהוקם היה בסגנון רנסאנס איטלקי והוא נבנה מאבן טוסקנית ושיש קרארה. הוא תוכנן על ידי משרד האדריכלים ווקר ואייזן.

בשנות ה-40 של המאה ה-20 המלון, אשר החליף ידיים, שופץ על ידי הבעלים החדשים והוקמו בו חדר נשפים, בריכת שחייה ומגרשי טניס. הטניסאי פנצ'ו גונזלס מונה למנהל הטניס. המלון החליף ידיים פעם נוספת ב-1958 ואחר כך גם ב-1961 כאשר נמכר להרננדו קורטרייט שהקים בו אגף חדש; האגף נבנה דרומית לאגף הוותיק, הוא מתנשא לגובה של 50 מטרים וכולל 14 קומות מעל קומת הקרקע. הבנייה החלה ב-1969 והסתיימה ב-1971, דבר שהביא להכפלת שטחו של המלון. ב-1985 נרכש המלון, שמנה בשלב זה 395 חדרים וסוויטות, על ידי רשת ריג'נט תמורת 125 מיליון דולר ו-100 מיליון דולר נוספים הושקעו בשיפוצו. שמו שונה בשלישית, הפעם למלון ריג'נט בוורלי וילשייר. ב-1992 נרכשה רשת ריג'נט על ידי רשת ארבע העונות, מותג שצורף לשמו. ב-1995 נרכש על ידי קרן השקעות פרטית שבסיסה בהונג קונג. ב-2006 השף וולפגנג פאק פתח במלון מסעדת סטייקים בשם CUT.

במשך השנים המלון אירח ואף שימש כביתם של אנשים מפורסמים רבים. וורן בייטי ואלביס פרסלי התגוררו בו שנים, ג'ון לנון התגורר בו חודשים בזמן שהיה פרוד מאשתו יוקו אונו. אשת החברה ברברה האטון בילתה בו את שנותיה האחרונות. בין היתר התארחו במלון גם הדלאי לאמה, קיסר יפן הירוהיטו וברק אובמה. המלון אירח פעמים רבות את טקס פרס גלובוס הזהב. המלון שימש פעמים רבות כזירת צילום לסדרות טלוויזיה וסרטי קולנוע (בין אם לצילומי חוץ, פנים או שניהם יחד), בהם: השוטר מבוורלי הילס (1984), בולוורת' (1998) ופרוסט/ניקסון (2008). הופעתו הזכורה ביותר על המסכים התרחשה ב-1992, אז כיכב המלון בשובר הקופות אישה יפה – שם התארחו אדוארד לואיס (ריצ'רד גיר) וויויאן וורד (ג'וליה רוברטס). צילומי הפנים של המלון בסרט התבצעו במלון אמבסדור שבלוס אנג'לס.

ב-1987 צורף המלון למרשם הלאומי של מקומות היסטוריים בארצות הברית.

==קישורים חיצוניים==

* 
==הערות שוליים==

קטגוריה:ארצות הברית: בתי מלון
וילשייר
קטגוריה:ארצות הברית: אתרים היסטוריים לאומיים
ניקולאי וטורוב

ניקולאי אלכסנדרוביץ' וטורוב (נולד ב-27 באפריל – 20 במאי 1918)<ref></ref> היה תעשיין רוסי. על פי מחקר של פורבס משנת 2006, שהכליל את בית רומנוב, הוא החזיק בתואר האיש העשיר ביותר ברוסיה ערב מלחמת העולם הראשונה<ref></ref> והונו הוערך ב-60 מיליון רובל בזהב. <ref></ref>

== ביוגרפיה ==
אלכסנדר פיודורוביץ' וטורוב, אביו.
וטורוב ובניו, חנות ביקטרינבורג.
=== חיים וקריירה ===
אחוזת המשפחה ב[[טומסק. כיום משמש כסניף של רוסבנק.]]
ניקולאי היה חייב את הונו לאביו, אלכסנדר וטורוב, איש עסקים מצליח באירקוצק<ref></ref> שהקים רשת קמעונאית טרנס-סיבירית. עם מותו בשנת 1911 נאמד הערך הנקי של אלכסנדר וטורוב ב-13.6 מיליון רובל; ההון עבר בירושה לניקולאי ולאחיו הפחות ידוע, שחי במוסקבה מאז 1897. ניקולאי וטורוב ניצל את הונו של אביו כדי להשתלט על בנקים (כמו I. V. Yunker & Co., שאורגן לכדי בנק התעשייה המוסקבאי, Московский промышленный банк, עם הון של 30 מיליון רובלים) וחברות ייצור רבות, כמו שותפות הייצור של אלברט גובנר (Товарищество ситцевой мануфактуры Альберта Гюбнера) שהוקמה על ידי רוסים יוצאי צרפת ב-1871 והחזיקה בבעלותה מספר מפעלי טקסטיל. מדיניות ההשתלטות האגרסיבית שלו זיכתה אותו בכינוי "מורגן הרוסי". הוא מכונה "הראשון ששבר את המסורות הישנות לטובת ארגון רציונלי ואינטליגנטי של עסקים מסחריים."<ref>Pavel Buryshkin, quoted in James L. West and Iurii A. Petrov (eds.</ref>

עם כניסתה של רוסיה למלחמת העולם הראשונה, הפך וטורוב לאחד הקבלנים הצבאיים הגדולים של ממשלת האימפריה הצאר, כשהוא צבר סובסידיות אדירות לבניית מפעלי ייצור חדשים במרכז רוסיה; הוא היה מנהל התעשייה הביטחונית בפועל בכל אזור מוסקבה.

=== רציחתו ===
ביתו של וטורוב ([[בית ספאסו, המשמש כיום את שגרירות ארצות הברית במוסקבה)]]
וטורוב החליט להישאר ברוסיה אחרי מהפכת 1917 והתחייב לנאמנות למשטר הבולשביקי.

פחות משנה לאחר מכן, במאי 1918, הוא נרצח;<ref></ref> הוא נורה למוות ב-20 במאי 1918 במשרדו ב"חצר העסקים" במוסקבה (על פי מקורות אחרים, ב-5 במאי 1918 בביתו). הרוצחים לא נמצאו. על פי דברי כותבת הכרוניקה של אירקוטסק, ניטה רומנוב, הוא נרצח על ידי בנו השני בשל סכסוך אישי. עם זאת, הנסיבות המדויקות של מותו נותרו לא ידועות.

הוא נקבר בבית הקברות במנזר סקורביאשנסקי, במוסקבה.

== מורשת ==
רבים מהפרויקטים הגדולים ביותר של וטורוב בתקופת המלחמה, שהולאמו על ידי הסובייטים, עדיין פועלים:
* העיר אלקטרוסטאל (זאטישיה לשעבר) מרכזת מפעלי יציקה ומפעלים ביטחוניים, כמו מפעל אלקטרוסטאל שהוקם יחד עם אלכסנדר קונובאלוב ומיכאיל טרשצ'נקו כמפעל הפלדה החשמלי הראשון ברוסיה תחת השותפות אלקטרוסטל (שנוסדה בשנת 1916, עם הון של 3 מיליון רובל; מחוז בוגורודסקי, מחוז מוסקבה).
* בתי יציקה ומפעלי הגנה של העיר נוגינסק (לשעבר בוגורודסק)
* המפעל על שם ליכאציו'ב (חברת המשאיות המקורית של AMO) בוטלה מאז 2012. במקומה פועלת חברת MSTs6 AMOZIL

מפעלי וטורוב פחות מוכרים עדיין פועלים בכל רחבי העיר מוסקבה. רבים הוסבו למשרדים וקניונים.

ביתו לשעבר של וטורוב, בית ספאו, נתפס על ידי הממשלה הסובייטית בשנת 1918 ששינה בה מאז את שגריר ארצות הברית בברית המועצות (1933—1991) וממשיך לשמש את שגריר ארצות הברית בפדרציה הרוסית.

== ראו גם ==
* ג'יי. פי. מורגן
* אלכסיי פוטילוב

== קישורים חיצוניים ==

* 

== הערות שוליים ==

קטגוריה:אנשי עסקים רוסים
קטגוריה:פשעים לא מפוענחים
קטגוריה:האימפריה הרוסית: היסטוריה
קטגוריה:רוסים שנולדו ב-1866
קטגוריה:רוסים שנפטרו ב-1918
רמת האסקי

רמת האסקי (באנגלית: Husky Heights) היא רמה הררית שטוחה באופן יחסית, המכוסה בקרח, בהרי המלכה מוד, באזור חוף דופק, בשטח חסות רוס, שבאנטארקטיקה.

הנקודה הגבוהה ביותר ברמה היא כיפת האסקי, שגובהה 3,580 מטרים מעל פני הים, והיא ההר ה-74 בגובהו באנטארקטיקה.

הרמה ממוקמת 7 קילומטרים דרומית לשולחן היינז.

הרמה מתנשאת מעל מוצאו של קרחון ברנדאו.

== היסטוריה ==
=== מקור השם ===

שמה של הרמה ניתן לה על ידי הוועדה המייעצת לשמות אנטארקטיים.

הרמה נקראת על שם כיפת האסקי - הנקודה הגבוהה בה, וזו, בתורה, נקראת על שם כלבי ההאסקי באמצעותם הגיעו החוקרים מטעם משלחת הסקר הגאולוגי האנטארקטי של ניו זילנד אל הרמה.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:7205 רמת האסקי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6795&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת האסקי] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/husky_heights מחשבון מרחקים - המרחק מרמת האסקי לאתרים סמוכים]

== הערות שוליים ==

האסקי, רמה
האסקי, רמה
מפעל אלקטרוסטאל

מפעל המתכות אלקטרוסטאל הוא מפעל לייצור פלדות וסגסוגות למטרות מיוחדות לתעשיות היי-טק והוא מהמפעלים הגדולים ברוסיה והוותיק מסוגו.

== היסטוריה ==
הרעיון ליצור מפעל חשמלי לפלדות איכותיות ברוסיה הובא על ידי מטאלורגים ידועים כמהנדס-טכנולוג במפעל פוטילוב נ. ו. בליאייב ופרופסור ו. י. גרום-גרז'ימאיילו. אבל הרעיון של לא מצא לו תומכים באותו זמן. 

בשנת 1916, התעשיין ניקולאי וטורוב לקח על עצמו להוביל את הבנייה. המהנדס נ. ו. בליאייב מונה לנהל את הבנייה ולאחר מכן את המפעל, שהפך למפעל הרוסי הראשון לייצור פלדות סגסוגת באיכות גבוהה. נוצרה חברת אלקטרוסטאל, באמצעותה וטורוב משך אליו בעלי הון גדולים כמו מיכאיל טרשצ'נקו (לימים שר החוץ ושר הפנים הזמני) וחבר הפרלמנט אלכסנדר ו. קונובאלוב. 

בשנת 1923 הותכה הנירוסטה הראשונה במדינה, בשנת 1924 הושג ייצור הפלדה המגנטית. באותן שנים שולט בהצלחה זיוף וגלגול של פלדת סגסוגת וייצור מטבעות כסף בדרגות שונות. 

אלקטרוסטאל סיימה בהצלחה את בדיקות ועדת ההגנה הממלכתית במהלך המלחמה, בייצור פלדה לייצור קטיושות, טנקים T-34 ומטוסי איליושין Il-2. חלק לא מבוטל מהציוד שיובא מהמפעל למזרח המדינה והושאר שם שימש בסיס ליצירת מספר מפעלים ומתקני ייצור באורל וגם מילא תפקיד גדול בחיזוק ארסנל הצבא. 

במרץ 1945 הוענק למפעל אות מסדר לנין על שירותים מצטיינים באספקת מתכת באיכות גבוהה וביצוע משימות מיוחדות של ועדת ההגנה הממלכתית. 

בשנת 1971, זכה המפעל במסדר מהפכת אוקטובר. 

בינואר 1993 הפך מפעל אלקטרוסטאל לחברת המניות המשותפת" אלקטרוסטאל". המפעל לא הפסיק את הפעלת הציוד הטכני לייצור ומודרניזציה של ציוד קיים, תוך הפחתת עלויות ושיפור איכות המוצרים ונותר אחד ממפעלי הפלדה הגדולים במדינה.

== לקריאה נוספת ==
* Сталь нового мира. — М.: Моск. рабочий, 1979.
* Эдемская В. В. «Электросталь» на рубеже веков: Историко-публицистический очерк. — Электросталь, 2002.

== קישורים חיצוניים ==

* 
* [http://www.elsteel.ru/history-ru מפעל אלקטרוסטאל] 
* [http://www.metalinfo.ru/ru/directory/681 אלקטרוסטאל]

קטגוריה:ייצור
קטגוריה:מחוז מוסקבה
קשת קופידון

קשת קופידון (באנגלית: Cupid's bow) היא תו פנים המדמה את הקימור הכפול של השפה העליונה האנושית לקשתו של קופידון, אל האהבה והתשוקה המינית במיתולוגיה הרומית.<ref></ref> פסגות הקשת חופפות את העמודות הפילטרום (crista philtrae) המעניקות מראה בולט לשפה.

המונח נפוץ בספרות, לרוב משתמשים בו הקשורים לדיבור ולפה.

==קישורים חיצוניים==

== הערות שוליים ==

קטגוריה:אנטומיה
קטגוריה:שפתיים
בנק האדמות המוסקבאי

בנק האדמות המוסקבאי (ברוסית: Московский земельный банк) הוא בנק משכנתאות גדול ברוסיה הטרום מהפכנית, חלק מבית הבנקאות של לזר פוליאקוב. המשרד הראשי של הבנק היה במוסקבה.

== היסטוריה ==
פרסום של בנק האדמות במוסקבה. מוסקבה, [[1883<ref>[http://www.scripophily.ru/details.php?sid=156&image=1 Scripophily.ru Старинные ценные бумаги]</ref>.]]
בין עשרת בנקי האדמות שקמו באימפריה הרוסית בשנים 1871—1873 במהלך יישום רפורמת האשראי לאחר ביטול הצמיתות על ידי הקיסר אלכסנדר השני והיו קיימים עד למהפכת אוקטובר, היה בנק האדמות המוסקבאי שהיה אחד הגדולים במדינה<ref>[https://ru.wikisource.org/wiki/ЭСБЕ/Россия/Экономический_отдел/Кредитные_учреждения Викитека. ЭСБЕ/Россия/Экономический отдел/Кредитные учреждения]</ref>.

בשנת 1902, פעילות הנדל"ן העירונית הגבילה שליש מסך ההלוואות. עד שנת 1914 הנפיקו בנקים לאדמות הלוואות לטווח ארוך עבור קרקעות בסכום של 897 מיליון רובל, עבור נדל"ן עירוני בשווי 388.8 מיליון רובל. ההון הקבוע הגיע ל-90.3 מיליון רובל, הבנקים הנפיקו 1249.2 מיליון אג"ח<ref>[https://www.booksite.ru/localtxt/del/ovo/delovoi_mir/2.htm М. Н. Барышников. Деловой мир России(2) | Акционерные земельные банки]</ref>.

בנק האדמות במוסקבה, שהוקם בשנת 1872 היה חלק בלתי נפרד מבית הבנקאות של לזר פוליאקוב<ref>[https://www.e-reading.club/bookreader.php/1033915/Ananich_-_Bankirskie_doma_v_Rossii_1860-1914_gg..html Борис Ананьич. Книга: Банкирские дома в России 1860—1914 гг. | Банкирский дом Лазаря Полякова]</ref>, שסיפק הלוואות הן לטווח הארוך (עד 66 שנים וחודשיים - על ביטחון האדמות ועד 38 שנים ו -4 חודשים - על ביטחון הנדל"ן העירוני), והן לטווח הקצר (עד 3 שנים) הלוואות בשטחי מוסקבה והמחוזות הסמוכים. נוסף על פוליאקוב עצמו, דירקטוריון הבנק כלל את אחיו סמואל סולומונוביץ ', הבן יצחק לזרביץ' והנסיך ניקולאי סרגייביץ' שצ'רבאטוב. בשנת 1912 הנפיק בנק האדמות במוסקבה הלוואות עבור 13.2 מיליון רובל<ref>[http://www.hdoc.ru/index.php?ukey=product&productID=9814 Компания «Исторический документ» | Московский Земельный банк.]</ref>.

בשנת 1918 הבנק פורק בהוראת הסובנארקום של רוסיה הסובייטית.

== הערות שוליים ==

קטגוריה:רוסיה: בנקים
קטגוריה:האימפריה הרוסית: כלכלה
אוסטריה פרנצ'סקנה

אוסטריה פרנצ'סקנה (באיטלקית: Osteria Francescana) היא מסעדת שלושה כוכבי מישלן בבעלותו של השף מאסימו בוטורה, הממוקמת במודנה שבאיטליה.

בשנת 2018, הוכרזה אוסטריה פרנצ'סקנה כמסעדה הטובה בעולם לפי דירוג 50 המסעדות הטובות בעולם.

== מקור השם ==
המסעדה ממוקמת בסמוך לכנסיית סַן פְרַנְצֵ'סְקוֹ במודנה, ומכאן נגזר שמה.

== היסטוריה ==
המקום היה קיים כבר בשנות ה-50 במרכז העיר מודנה, כבית מרזח עם שולחנות עץ ויין, בו נערכו משחקי קלפים וארוחות צהריים בעלות נמוכה. מבין הפאבים השונים בעיר, ה"פרנצ'סקנה" בפרט נחשבה למקום מפגש לגברים ממעמד נמוך ולנשים בעלות מוניטין מפוקפק. סביב שנות ה-80, על בסיס שינויים חברתיים, היא הפכה למעין מבשלה.

בשנת 1995 עברה השליטה על המקום לידיו של השף מאסימו בוטורה, לאחר שסיים את לימודיו בבית הספר ל. משפטים.<ref></ref> בוטורה בנה את המקום מחדש. 

מאז נובמבר 2011 מתהדרת האוסטריה פרנצ'סקנה בשלושה כוכבים במדריך מישלן, והציונים הגבוהים ביותר במדריכי המסעדות המרכזיים באיטליה.

לאחר שדורגה במקום השלישי בשנים 2013 ו-2014 ובמקום השני בשנת 2015, בשנת 2016 הגיעה אוסטריה פרנצ'סקנה לראשונה למקום הראשון בדירוג 50 המסעדות הטובות בעולם.
חלל האירוח במסעדה

== קישורים חיצוניים ==

* 

== הערות שוליים ==

קטגוריה:איטליה: מסעדות
קטגוריה:אמיליה-רומאניה
רוברט הופמן

רוברט הופמן (באנגלית: Robert Hoffman; נולד ב-21 בספטמבר 1980) הוא שחקן ורקדן אמריקאי.

==ביוגרפיה==
הופמן נולד בגיינסוויל ולאחר מכן עבר עם משפחתו לאלבמה. הוא החל לעסוק בריקוד ולמד בבית ספר לאומנויות הבמה.

ב-2003 דיבב במשחק הווידאו המבוסס על הסרט שודדי הקאריביים: קללת הפנינה השחורה.

ב-2004 שיחק את חברו של הנבל הראשי בסרט הריקודים "רוקדים ברחובות". על תפקיד זה זכה בפרס "American Choreography Awards".

הוא הופיע כרקדן במספר סרטים וביניהם "המאמן קרטר" ו"חדשות מטוגנות".

ב-2006 שיחק בסרט "יש לה ביצים" את החבר השחצן של הדמות הראשית, ואויבו של צ'נינג טייטום.

ב-2007 שיחק ב-"Shrooms", סרט מתח אירי על קבוצת נערים אמריקאים המטיילים באירלנד ומחפשים פטריות פסילוסיבין ביער.

ב-2008 שיחק בסרט סטפ אפ 2: הרחובות את התפקיד הראשי של צ'ייס. על הופעתו בסרט קיבל את פרס MTV לנשיקה הטובה ביותר, יחד עם בריאנה אביגן.

ב-2009 הופיע בקומדיית המדע הבדיוני "Aliens in the Attic".

ב-2012 גילם גולש היוצא עם אנני במספר פרקים של 90210.

בנוסף הוא התארח במספר סדרות כמו CSI: מיאמי והאנטומיה של גריי.

==קישורים חיצוניים==

* 

קטגוריה:שחקני קולנוע וטלוויזיה אמריקאים
קטגוריה:רקדנים אמריקאים
קטגוריה:אמריקאים שנולדו ב-1980
MAXXI

המוזיאון הלאומי לאמנויות מהמאה ה-21 או MAXXI (באיטלקית: Museo nazionale delle arti del XXI secolo) הוא מוזיאון לאומי לאמנות עכשווית ולאדריכלות בשכונת פלמיניו ברומא, איטליה.

המוזיאון מנוהל על ידי קרן שהוקמה על ידי המשרד האיטלקי למורשת ופעילות תרבותית. הבניין תוכנן על ידי זהא חדיד, וזכה בפרס סטירלינג של המכון המלכותי לאדריכלים בריטים בשנת 2010.

== היסטוריה ==
זהא חדיד זכתה בתחרות עיצוב בינלאומית לעיצוב בניין המוזיאון. הגשתה כללה חמישה מבנים נפרדים, שרק אחד מהם הושלם. הוא נבנה באתר של צריף צבאי לשעבר.<ref></ref>

בנייתו של המוזיאון נמשכה יותר מעשר שנים, והוא נפתח לקהל בשנת 2010.<ref name="Glancey">[https://www.theguardian.com/artanddesign/2009/nov/16/zaha-hadid-maxxi-rome Jonathan Glancey: Zaha Hadid's stairway into the future, in The Guardian, 16 November 2009], retrieved 5 July 2010</ref><ref name="Moore">[https://www.theguardian.com/artanddesign/2010/jun/06/maxxi-rome-zaha-hadid Rowan Moore: "Zaha Hadid's new Roman gallery joins the pantheon of the greats", in The Guardian, 6 June 2010], retrieved 5 July 2010</ref> באותה השנה קיבלה את פרס סטירלינג לאדריכלות של המכון המלכותי לאדריכלים בריטים.<ref name=":0">[https://web.archive.org/web/20100803171852/http://www.fondazionemaxxi.it/en/museo/museum-who-we-are Fondazionemaxxi], retrieved 5 July 2010</ref>

"הגרדיאן" כינה את בניין ה-MAXXI כ"יצירה הטובה ביותר של חדיד עד היום"<ref name="Glancey" /> וכ"יצירת מופת שמתאימה לשכון לצד פלאיה העתיקים של רומא".<ref name="Moore" />

== תיאור ==
MAXXI מורכב משני מוזיאונים: "MAXXI אמנות" ו-"MAXXI ארכיטקטורה".<ref name=":0" /> החצר החיצונית המקיפה את המוזיאון מספקת מקום ליצירות אמנות רחבות היקף.<ref>Junkin, Caitlin. [http://intransit.blogs.nytimes.com/2011/09/16/at-maxxi-in-rome-urban-gardens-bloom/ "At Maxxi in Rome, Urban Gardens Bloom,"] New York Times. September 16, 2011; excerpt, "Natural and recyclable materials like pressed hay, soil and grass were used in construction of the archipelago, rendering an organic touch to the museum’s concrete areas"; retrieved 2011-09-28.</ref>

== אוספים ==
אוספי הקבע של שני המוזיאונים הללו צומחים באמצעות רכישות ישירות, וכן באמצעות עמלות, תחרויות נושאיות, פרסים לאמנים צעירים, תרומות והלוואות קבועות.

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:רומא: מוזיאונים
קטגוריה:רומא: מבנים
קטגוריה:רומא: מוזיאונים לאמנות
קטגוריה:מבנים שתכננה זהא חדיד
ראלף אברהם

ראלף לי אברהם הבן (באנגלית: .Ralph Lee Abraham Jr; נולד ב-16 בספטמבר 1954) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס החמישי של מדינת לואיזיאנה, מאז 2015 ועד 2021. מחוז קונגרס זה מכסה מרבית מהאזורים הצפון-מזרחיים והמרכזיים של לואיזיאנה, ובתחומו שוכנות הערים מונרו ואלכסנדר.

== ביוגרפיה ==
אברהם נולד ביישוב אלטו שבצפון לואיזיאנה, בנם של מרלין פוסי (1932–2015), לשעבר מחנכת, וראלף אברהם האב (1933–1980). סבו וסבתו היגרו אל ארצות הברית מלבנון. בשנת 1980 סיים ראלף את לימודיו הגבוהים בבית הספר לרפואה וטרינרית באוניברסיטת המדינה של לואיזיאנה השוכנת בבאטון רוז', ובמשך עשור התמחה כווטרינר. בשנת 1994 שב אברהם אל בית הספר לרפואה באוניברסיטת המדינה של לואיזיאנה, והחל להתמחות ברפואת משפחה.

הוא התנדב בכוחות העזר של משמר החופים של ארצות הברית ובמשמר הלאומי של מדינת מיסיסיפי. אברהם ורעייתו דיאן, אליה נישא בשנת 1977, חובקים בצוותא שלושה ילדים, ובעבר היה חוק מקרי מוות אווירי.

במהלך בחירות 2014 בארצות הברית, אברהם הכריז על התמודדותו לבית הנבחרים של ארצות הברית. הוא גבר על ראש עיריית מונרו ג'יימי מאיו, מועמד המפלגה הדמוקרטית, ברוב של כ-64% מקולות הבוחרים. הוא הושבע לתפקידו בקונגרס האמריקאי בראשית ינואר 2015. לאחר היבחרו, בחר אברהם בלוק ג'יי לטלו, מנהל מטה הבחירת שלו לקונגרס, כראש הסגל שלו. ביוני 2017, נמנה אברהם בין נותני החסות ל"חוק אחידות זכויות האזרח".

באוגוסט 2017 הביע אברהם את תמיכתו במועמדיו של נשיא ארצות הברית דונלד טראמפ לבית המשפט הפדרלי עבור המחוז הרביעי של לואיזיאנהף טרי דוטי וריצ'לנד פאריש, שבסיסו במונרו. מועמדים אלה זכו בנוסף לתמיכתם של נציגי לואיזיאנה בסנאט של ארצות הברית, ג'ון נילי קנדי וביל קסידי. בשלהי 2019 הצביע נגד שני סעיפי ההדחה של דונלד טראמפ, ובקונגרס ה-116 של ארצות הברית — שהתכנס בינואר 2019 — מכהן אברהם כחבר בוועדת הכוחות המזוינים, בוועדת החקלאות ובוועדת המדע והטכנולוגיה.

לאברהם עמדות שמרניות מובהקות. הוא מאמין שיש לבטל את חוק הגנת החולה וטיפול בר השגה ומתנגד להרחבת תוכנית המדיקייד (Medicaid) שיזם הנשיא לינדון ג'ונסון. בנוסף על כך, הוא מתנגד לשילוב טרנסג'נדרים בכוחות המזוינים של ארצות הברית, ותומך בלגיטימיות של עונש מוות. בשנת 2019 התמודד לתפקיד מושל לואיזיאנה אך הפסיד את מועמדות המפלגה לאדי ריספון, שהפסיד בעצמו למושל הדמוקרטי המכהן ג'ון בל אדוארדס. 

ב-26 בפברואר 2020 הודיע אברהם כי אין בכוונתו להתמודד לתקופת כהונה נוספת בבית הנבחרים. במהלך בחירות 2020 נבחר להחליפו לוק לטלו, שכיהן כראש הסגל של אברהם במשך שנים, אך לטלו נפטר כתוצאה ממחלת נגיף קורונה 2019 בטרם הספיק להישבע לתפקידו.

== קישורים חיצוניים ==

* 

* 

==הערות שוליים==

קטגוריה:חברי הקונגרס ה-114 של ארצות הברית
קטגוריה:אמריקאים ממוצא לבנוני
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מלואיזיאנה
קטגוריה:וטרינרים
קטגוריה:רופאי משפחה
קטגוריה:בפטיסטים
קטגוריה:בוגרי אוניברסיטת המדינה של לואיזיאנה
קטגוריה:אמריקאים שנולדו ב-1964
The Joe Rogan Experience

The Joe Rogan Experience הוא פודקאסט אותו מנחה הסטנד-אפ<nowiki/>יסט, השחקן, פרשן הספורט, אמן הלחימה ומגיש הטלוויזיה האמריקני ג'ו רוגן. הפודקאסט הושק ב-24 בדצמבר 2009. עם השנים הפך הפודקאסט לאחד מהפודקאסטים הפופולריים ביותר בעולם, עם מעל 17 מליון עוקבים רשומים, ומעל 5.3 מיליארד צפיות.<ref name=Eadicicco></ref> בפודקאסט מתארחים מגוון רחב של אורחים אשר דנים במגוון רחב של נושאים.

ברוב הפרקים רוגן מארח אורח יחיד ומנהל איתו שיחה באורך שעתיים עד שלוש שעות על מגוון רחב של נושאים. התוכנית מוקלטת באולפן שנמצא בטקסס.

ב-19 במאי 2020 הצהיר רוגן שספוטיפיי לקחה בלעדיות על הפודקאסט בעסקה המוערכת בכ-100 מיליון דולרים.<ref></ref> על פי תנאי ההסכם עם ספוטיפיי, גרסת הווידאו של הפודקאסט תמשיך להתפרסם ביוטיוב עד דצמבר 2020, כאשר לאחר מכן גרסת הווידאו תהיה זמינה רק בספוטיפיי. עם זאת, קטעי ווידאו קצרים נבחרים מהפודקאסט ימשיכו להיות זמינים ביוטיוב גם לאחר המעבר. בעקבות ההודעה עלו המניות של ספוטיפיי ב-7% ב-20 במאי.<ref></ref>

== אורחים ==
בשנת 2019 רוגן אירח שלושה מועמדים לנשיאות ארצות הברית מהמפלגה הדמוקרטית - את אנדרו יאנג, טולסי גבארד, ואת ברני סנדרס.<ref></ref> לפחות ארבעה מועמדים אחרים ביקשו להתארח בתוכנית אך לא התקבלו.<ref></ref>

תחומי העיסוק והעניין של רוגן משפיעים על בחירת אורחיו, ולכן נוהג לארח סטנדאפיסטים, אמני לחימה, ספורטאים באליפות הלחימה האולטימטיבית ואושיות כושר וקומדיה נוספות.

רוגן אירח גם מספר אורחים המשויכים לארגונים המזוהים עם הימין הרדיקלי ושהביעו דעות גזעניות, הומופוביות, וטרנספוביות, ביניהם אלכס ג'ונס, גאווין מקאינס ועוד, וזכה לביקורת בשל כך. בנוסף זכה לביקורת על כך שאירח טועני תאוריות קשר והפיץ מידע כוזב, הן בתחום המגפת הקורונה והן בתחום קיומם של חייזרים, הכחשת משבר האקלים, ועוד. על חלק מאמירות אלו רוגן התנצל בעקבות ביקורת מידי אנתוני פאוצ'י, והצהיר כי אין להתייחס אליו לפודקאסט כמקור מידע רפואי אמין.

== קישורים חיצוניים ==
* 

==הערות שוליים==

קטגוריה:פודקאסטים אמריקאיים
גלריית ויטוריו אמנואלה השני

גלריית ויטוריו אמנואלה השני (באיטלקית: Galleria Vittorio Emanuele II) הוא מרכז הקניות העתיק ביותר באיטליה ונקודת ציון מרכזית במילאנו. הגלריה שוכנת בתוך ארקדה כפולה בת ארבע קומות במרכז העיר,<ref></ref> וקרויה על שם ויטוריו אמנואלה השני, המלך הראשון של ממלכת איטליה. היא תוכננה בשנת 1861 ונבנתה על ידי האדריכל ג'וזפה מנגוני בין השנים 1865 ל-1877.

המבנה הוא פסאז' המורכב משני ארקדות מקושתות מזכוכית המצטלבות בחלל מתומן המכסה את הרחוב המחבר בין פיאצה דל דואומו לפיאצה דלה סקאלה. הגלריה מחברת בין שניים מציוני הדרך המפורסמים ביותר של מילאנו: קתדרלת מילאנו ותיאטרון לה סקאלה, אך הגלריה היא נקודת ציון בפני עצמה.

== חנויות, מסעדות ומלונות ==
הגלריה מכונה לעיתים קרובות il salotto di Milano (חדר האירוח של מילאנו), בשל החנויות הרבות שבה וחשיבותה כמקום ישיבה ואכילה מרכזי.

החל משנת 2013 הארקדה מכילה בעיקר חנויות יוקרה המוכרות הוט קוטור, תכשיטים, ספרים וציורים, כמו גם מסעדות, בתי קפה, ברים ומלון. הגלריה מפורסמת בהיותה ביתם של כמה מהחנויות והמסעדות הוותיקות במילאנו, כמו קפה Biffi (שנוסד בשנת 1867 על ידי פאולו ביפי, הקונדיטור המלכותי), מסעדת Savini ו ה-Camparino, הבר הרשמי של קבוצת קמפרי.

בשנת 2012 נמנע מסניף של רשת מקדונלד'ס לחדש את חוזהו בגלריה, לאחר 20 שנות פעילות בה. הרשת טענה כי מדובר בשוכר היחיד שנשלל ממנו זכות הסירוב הראשונה בחכירה החדשה, וכי המכרז הציבורי להחלפתה "לא הוגן". מקדונלד'ס תבע את בעל הבית - עיריית מילאנו - בגין 24 מיליון אירו בפיצויים, בטענה כי אובדן החכירה ישלול ממקדונלד'ס 6 מיליון אירו לשנה במכירות. בסופו של דבר, מקדונלד'ס הוחלפה בחנות פראדה השנייה של הגלריה, והרשת ויתרה על תביעתה נגד עיריית מילאנו לאחר שקיבלה את ההזדמנות לפתוח מסעדה חדשה באזור סמוך.
גלריית ויטוריו אמנואלה השני ב[[חג המולד]]

==קישורים חיצוניים==

* 

== הערות שוליים ==

קטגוריה:מילאנו: מבנים
קטגוריה:מילאנו: תרבות
Superman (שיר של הדיסה)

"Superman" (בעברית: "סוּפֶּרמֶן") הוא שיר שהוקלט על ידי הזמרת-יוצרת הטורקייה הדיסה, מתוך אלבום האולפן החמישי שלה, .<ref name=":0"></ref><ref name=":1"></ref> הוא יצא לאור ב-11 באפריל 2011, בהוצאת חברת התקליטים סייהאן מיוזיק, כסינגל המוביל מתוך האלבום.<ref name=":0" /><ref name=":1" />

השיר הגיע למקום הראשון בטורקיה טופ 20.

== רקע וכתיבה ==
השיר נכתב, הולחן והופק על ידי הזמרת-יוצרת הטורקייה גולשן.<ref></ref> הדיסה דיברה על השיר ועל תהליך ההקלטה שלו ובהמשך לכך, אמרה .<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-13 מיליון השמעות.<ref name=":2"></ref>

== וידאו קליפ ==
הווידאו קליפ הנלווה של "Superman" בוים בידי במאי הווידאו קליפים ניהאט אודבשי.<ref name="sabah.com.tr"></ref><ref></ref> קדימון באורך 20 שניות שודר בעמודי הפייסבוק והיוטיוב הרשמיים של הדיסה ב-1 באפריל 2011. ב-12 באפריל 2011, שודר גם באתרי אינטרנט שונים וב-13 באפריל, שודר בטלוויזיה בבכורה עולמית – המטרה הייתה לקדם אותו.

הדיסה טענה שהמשמעות של הקליפ לא חד-משמעית ואמרה: .<ref></ref> כמו כן, במהלך הצילומים שלו החל סכסוך בין הדיסה לאודבשי, כיוון שהוא דרש שתשלם שכר גבוה יותר מזה שסוכם בהתחלה. אודבשי ציין בטוויטר .<ref name="sabah.com.tr"/>

הקליפ זכה בפרס הפאל FM בקטגוריית – "הקליפ הטוב ביותר".<ref></ref> נכון לאוגוסט 2023 עומד מונה הצפיות של הקליפ על למעלה מ-13 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|11 באפריל 2011
|הזרמת מוזיקה • הורדה דיגיטלית
|סייהאן
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי הדיסה
קטגוריה:שירים בטורקית
קטגוריה:שירים שנכתבו על ידי גולשן
קטגוריה:שירים על גיבורי-על
קטגוריה:מחלוקות במוזיקה
מייקל סטון

מייקל פטריק ויליאם סטון (באנגלית: Michael Patrick William Stone; 2 ביוני 1925 – 18 במאי 1995) היה איש עסקים ופקיד ממשל פדרלי אמריקאי. הוא כיהן כמזכיר הצבא של ארצות הברית בין השנים 1989–1993.

==ביוגרפיה==
מייקל סטון נולד בלונדון, הממלכה המאוחדת. ב-1929 הוא עבר עם משפחתו לארצות הברית. במלחמת העולם השנייה הוא שירת בצי המלכותי הבריטי כטייס בזרוע האוויר של הצי והוצב על נושאת המטוסים אה"מ "גלורי" (HMS Glory) שפעלה בזירת הים התיכון ובזירת המזרח הרחוק בשנים 1943–1945. הוא השתחרר מהצי המלכותי בדרגת תת-לוטננט זמני.

ב-1948 קיבל סטון תואר ראשון מאוניברסיטת ייל. בשנתיים הבאות הוא למד בבית הספר למשפטים של אוניברסיטת ניו יורק. הוא היה מייסד שותף של חברת סטרלינג אינטרנשיונל, חבר לשיווק וייצור נייר בין השנים 1950–1964. הוא היה סגן הנשיא של החברה ושל כמה מהחברות הבנות שלה, כולל יקבי סטרלינג בין השנים 1960–1982. הוא היה ראש המשלחת של ארצות הברית בקהיר, מצרים של הסוכנות האמריקנית לפיתוח בינלאומי בין השנים 1982–1985. לאחר מכן ועד 1988 הוא היה מנהל הסוכנות בקריביים.

ממאי 1986 ממאי 1988 היה סטון סגן מזכיר הצבא לניהול פיננסי. במקביל, הוא היה תת-מזכיר הצבא בפועל מפברואר ועד מאי 1988. לאחר מכן ועד אוגוסט 1989 הוא תת-מזכיר הצבא במינוי קבוע ומנהל הרכש של הצבא. במקביל לתפקידו כתת-מזכיר הצבא הוא מילא את תפקידו של תת-מזכיר ההגנה לרכש ממאי ועד אוגוסט 1989. לאחר מכן ועד ינואר 1993 הוא כיהן כמזכיר הצבא. במקביל, בין השנים 1990- 1993 הוא היה יושב ראש מועצת המנהלים של ועדת אזור תעלת פנמה.

מייקל סטון נפטר בסן פרנסיסקו, קליפורניה ב-18 במאי 1995.

==קישורים חיצוניים==

* [https://www.sfgate.com/news/article/Michael-P-W-Stone-3146988.php Michael P.W. Stone, www.sfgate.com, May 20, 1995]

קטגוריה:מזכירי הצבא של ארצות הברית
קטגוריה:קציני הצי המלכותי הבריטי במלחמת העולם השנייה
קטגוריה:בוגרי אוניברסיטת ניו יורק
קטגוריה:בוגרי אוניברסיטת ייל
קטגוריה:אמריקאים שנולדו ב-1925
קטגוריה:בריטים שנולדו ב-1925
קטגוריה:אמריקאים שנפטרו ב-1995
בולברדייה

בולברדייה (בצרפתית: Boulevardier, רוח השדרה) הוא קוקטייל המוכר רשמית על ידי איגוד הברמנים הבינלאומי. מורכב מ־45 מ"ל בורבון או ויסקי שיפון, 30 מ"ל ורמוט אדום, ו-30 מ"ל קמפרי. קיימות שתי צורות הגשה פופולריות: בכוס מרטיני ללא קרח ובכוס אולד פאשן עם קרח.

הקוקטייל דומה לנגרוני, ושונה ממנו ברכיב אחד: וויסקי במקום ג'ין. הדבר משפיע רבות על הטעם של המשקה. קיים קוקטייל כמעט זהה לבולברדייה, הנקרא Old Pal (חבר ישן). ההבדל היחיד הוא ביחס הרכיבים והשימוש בוורמוט יבש במקום ורמוט אדום.

==היסטוריה==
הקוקטייל היה נפוץ בשנות ה-20 של המאה ה-20, נעלם מן התודעה ושב להיות פופולרי בשנת 2020. המצאת הקוקטייל מיוחסת לארסקין גווין, סופר ממוצא יליד אמריקאי. גווין ניהל מגזין חודשי בפריז בשם Boulevardier, שהופיע בין השנים 1927–1932.

==קישורים חיצוניים==

בולברדייה ב[[כוס אולד פאשן עם קוביית קרח]]
* [https://iba-world.com/iba-official-cocktails/boulevardier/ boulevardier], באתר איגוד הברמנים הבינלאומי

==הערות שוליים==

קטגוריה:קוקטיילים
המכון לביטחון לאומי של בלארוס

המכון לביטחון לאומי של הרפובליקה של בלארוס (בבלארוסית: Інстытут нацыянальнай бяспекі Рэспублікі Беларусь) הוא מוסד להשכלה גבוהה במינסק. מעניק הכשרה למומחים ברמה הראשונה והשנייה של ההשכלה הגבוהה בתחום הביטחון הלאומי מבין אנשי שירות המשרתים במסגרת חוזה במנגנוני הביטחון של בלארוס.

== היסטוריה ==
נוסד ב-27 בדצמבר 1946 בלבוב בהוראת השר לביטחון המדינה של ברית המועצות כבית ספר מיוחד להכשרת צוות מבצעי עבור סוכנויות ביטחון המדינה. 

בדצמבר 1954, על פי החלטת הממשלה, הועבר בית הספר למוהילב, שם החל בשנת 1956 להכשיר פעילים באופן בלעדי על בסיס השכלה גבוהה. בשנים 1957–1960 בית הספר מעניק הכשרה בשפות זרות, וכן הכשרת צוותי גופי הביטחון. 

במשך זמן רב בית הספר היה אחד משני מוסדות חינוך, יחד עם בית הספר הגבוה של הק.ג.ב של ברית המועצות על שם דזרז'ינסקי, שהכשיר כוח אדם עבור גופי ביטחון המדינה. 

באוגוסט 1961 בית הספר הועבר למינסק. 

בינואר 1992 הועבר לתחום שיפוטה של הוועדה לביטחון המדינה של בלארוס. באפריל 1994, הפך למכון לביטחון לאומי של הרפובליקה של בלארוס.

== קישורים חיצוניים ==
* 

קטגוריה:קהילת המודיעין הבלארוסית
הוועדה לביקורת המדינה של בלארוס

הוועדה לביקורת המדינה של הרפובליקה של בלארוס (Камітэт дзяржаўнага кантролю Рэспублікі Беларусь ,КДК Беларусі) היא סוכנות המוסמכת להפעיל תפקידי פיקוח וביקורת על ביצוע התקציב הלאומי, השימוש ברכוש המדינה, ביצוע הוראות של הנשיא, הפרלמנט, הממשלה וגופי מדינה אחרים המסדירים יחסי רכוש מדינה, כלכלה, פיננסים ומיסים. 

הוועדה לביקורת המדינה הוקמה על ידי הנשיא ויו"ר הוועדה לביקורת המדינה ממונה על ידי הנשיא.

== מבנה ==
יו"ר הוועדה לביקורת המדינה 

* סגן יו"ר הראשון של הוועדה לביקורת המדינה 
** המחלקה העיקרית לבקרה על עבודות מתחמי אגרו-תעשייתיים וסביבתיים 
** מחלקת בקרה ראשית של מינסק 
** משרד הפיקוח על השימוש ברכוש המדינה 
** הוועדה לביקורת המדינה של ברסט 
** הוועדה לביקורת המדינה של הורדנה 

* סגן יו"ר הוועדה לביקורת המדינה 
** המחלקה העיקרית לבקרה על עבודות סניפי ייצור חומרים 
** המחלקה הראשית לבקרת שוק ושירותים צרכניים 
** מחלקת הערעורים על אזרחים 
** הוועדה לביקורת המדינה של הומל 
** הוועדה לביקורת המדינה של מוהילב 

* סגן יו"ר הוועדה לביקורת המדינה 
** המחלקה הראשית לבקרת תקציבים ופיננסים 
** המחלקה הראשית לפיקוח על בנקאות ופעילות כלכלית זרה 
** הוועדה לבקרת המדינה של ויטבסק 
** הוועדה לביקורת המדינה של מינסק 

* סגן יו"ר הוועדה לביקורת המדינה 
** המחלקה הראשית לעבודה ארגונית, בקרה ויחסי חוץ 
** ניהול אנליטי ראשי 
** המחלקה המשפטית הראשית 
** ניהול פיקוח על גופי הביטחון 
** ניהול תכנון ולוגיסטיקה 
** מחלקת הכספים, הנהלת חשבונות ודיווח 

* המחלקה לפיקוח פיננסי 

== קישורים חיצוניים ==
* 
קטגוריה:ממשלת בלארוס
קטגוריה:ביקורת חשבונאית
סקריפייס (2006)

{| class="wikitable" align="left"
|-
! colspan="3" align="center" | סקריפייס (2006)
|-
! colspan="3" align="center" <small>הפוסטר הרשמי של האירוע</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 14 במאי 2006
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 900
|-
| align="center" |סיסמה פרסומית || colspan="2" align="left" | Global Turmoil
|-
! colspan="3" | סדרת אירועי שלם וצפה של TNA
|-
|align="center"|לוקדאון
|align="center"|סקריפייס(2006)
|align="center"|סלאמיברסרי
|-
! colspan="3" align="center" | סדרת אירועי סקריפייס
|-
|align="center"|2005
|align="center"|סקריפייס(2006)
|align="center"|2007
|}
סקריפייס (2006) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-14 במאי 2006 באולם האימפקט זון שבאורלנדו, פלורידה. האירוע היה האירוע השני בסדרת אירועי סקריפייס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

שמונה קרבות התנהלו באירוע. בקרב המרכזי, כריסטיאן קייג' ניצח את אביס בקרב פול מטאל מייהם ושמר על אליפות העולם במשקל כבד של NWA. עוד ברשימת הקרבות, סטינג וסמואה ג'ו ניצחו את ג'ף ג'ארט וסקוט סטיינר, ופיטי וויליאמס זכה בגביע העולם X.

==עלילות==

האירוע כלל קרבות שנבעו מעלילות מתוסרטות מתוכניות Impact.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || ג'ושין ת'אנדר לייגר (עם בלאק טייגר, מינורו טאנאקה והירוקי גוטו) ניצחו את פיטי וויליאמס (עם אריק יאנג, ג'וני דיביין וטייסון דוקס) || קרב טורניר גביע העולם X || 08:30
|-
| 2 || America's Most Wanted (כריס האריס וג'יימס סטורם) (א) ניצחו את AJ סטיילס וכריסטופר דניאלס || קרב זוגות על אליפות הזוגות העולמית של NWA || 15:40
|-
| 3 || רייבן ניצח את A-1 (עם לארי זביסקו) || קרב יחידים || 05:30
|-
| 4 || בובי רוד (עם המאמן ד'אמור) ניצח את ריינו || קרב יחידים || 12:16
|-
| 5 || הג'יימס גאנג (B.G. ג'יימס וקיפ ג'יימס) ניצחו את Team 3D (בראדר ריי ובראדר דיבון) || קרב זוגות || 09:40
|-
| 6 || פיטי וויליאמס ניצח מינורו טאנאקה, פומה, כריס סייבן, הירוקי גוטו, איקוגניטו, ג'וני דיביין, סנג'יי דאט, בלאק טייגר, מאגנו, אריק יאנג, אלכס שלי, ג'ושין ת'אנדר לייגר, שוקר, טייסון דוקס וג'יי לית'ל || קרב גונטלט על גביע העולם X || 18:13
|-
| 7 || סטינג וסמואה ג'ו ניצחו את ג'ף ג'ארט וסקוט סטיינר (עם גייל קים) || קרב זוגות || 14:30
|-
| 8 || כריסטיאן קייג' (א) ניצח את אביס (עם ג'יימס מיטשל) || קרב פול מטאל מייהם על אליפות העולם במשקל כבד של NWA || 16:14
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2006 בספורט
קטגוריה:2006 בארצות הברית